Sag om bevissikring omfattende undersøgelse af mailkorrespondance, herunder tal for indkøb, salg og lager samt lagerstatus, priser og ordrebehandling set i forhold til en given række varenumre
Ret: Retten i Aarhus (1. instans)
Faggruppe: Fogedsag — Særlig fogedsag
Sagsemner: Forbud og bevissikring;

Retten i Aarhus

Den 5. november 2019 kl. 09:00 blev fogedretten sat   af Dommer.

Der blev foretaget FS 22-7313/2019

Rekvirent ApS
Adresse 1
8600 Silkeborg
mod
Modpart A/S
Adresse 2
By

Rekvirent ApS mødte ikke. Skyldner Modpart A/S mødte ikke.

Der blev fremlagt:
Processkrifter fra advokat Johan Løje og advokat Kristian Storgaard.

Der afsagdes

Kendelse

Det blev bestemt i retsmøde den 19. august 2019, at bevissikringen vil
omfatte undersøgelse af 4 personers mailkorrespondance, herunder tal
for indkøb, salg og lager samt lagerstatus, priser og ordrebehandling set
i forhold til varenumrene Varemærkenr. 1, Varemærkenr. 2,
Varemærkenr. 3, Varemærkenr. 4, Varemærkenr. 5 og Varemærkenr. 6 i
henhold til varenavne Varenavn 1, Varenavn 2, Varenavn 3 og Varenavn
4.

Sagen er rettet mod Modpart A/S, og bevissikringen kan derfor rettes
mod de oplysninger, der er vedrørende ovennævnte
undersøgelseskriterier, som forefindes på den eller de servere, der er
adgang til hos Modpart A/S. Det vil derfor også kunne omfatte salg af
de i sagen omhandlende produkter i andre lande, som forefindes hos
Modpart A/S, uanset dette også omfatter Modpart A/S datterselskaber.   

Med hensyn til de ubestemte søgekriterier som Bakke…grøn,
toiletbørste m.v., anført i rekvirentens begæring og processkrift af 2.
oktober 2019, tillades disse anvendt, idet der i forbindelse med
udarbejdelse af den sagkyndige rapport vil foretages en udskillelse af
ikke relevante oplysninger, der også angår personlige
mailkorrespondancer.

Når den sagkyndige rapport foreligger, vil der skulle tages stilling til,
hvilke søgninger der er relevante, herunder omkring indkøbspriser og
kostpriser.



Thi bestemmes:

Der foretages bevissikring som ovenfor bestemt.

Sagen udsat.

Fogedretten hævet.

Dommer